කොළඹ, ගම්පහ දිස්ත්‍රික්කවල ඇඳිරි නීති රෙගුලාසි ලිහිල් කිරීම සමග ප්‍රවාහන පහසුකම් සලසා ගැනීමේදී මහජන අවධානයට ලක් විය යුතු කරුණු කිහිපයක් ඇතැයි සෞඛ්‍ය සේවා අධ්‍යක්ෂ ජනරාල්වරයා පෙන්වා දෙනවා.කොළඹ, ගම්පහ දිස්ත්‍රික්කවල ඇඳිරි නීතිය ක්‍රියාත්මකව පැවතියද යම් යම් සීමාවන්‍ට යටත්ව මහජනතාවත්, විශේෂයෙන් ව්‍යාපාර කරන පුද්ගලයින් එම දිස්ත්‍රික්ක වෙත පැමිණි අතර අත්‍යවශ්‍ය සේවා වල නිරත රාජ්‍ය හා පෞද්ගලික අංශයේ පුද්ගලයින්ද එසේ බලපත්‍ර රැගෙන පැමිණි බවත් ඇඳිරි නීතිය පවතිද්දීම රටේ අත්‍යවශ්‍ය කටයුතු සිදු කරන්නේ කෙසේද යන්න ශ්‍රී ලංකාව ලෝකයට ආදර්ශ සපයා තිබෙන බවත් විශේෂඥ වෛද්‍ය අනිල් ජාසිංහ පවසනවා.මෙවැනි ක්‍රම ලෝකයේ මේ වනතෙක් වාර්තා වී නොමැති බවයි සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය අනිල් ජාසිංහ කියා සිටින්නේ.නව තත්වය යටතේ බස් රථ ප්‍රවාහන සේවා සැපයීමේදී කොළඹ නගරයට ඍජුවම, අසීමිතව ප්‍රමාණයට ජනතාව ප්‍රවාහනයට අවස්ථාවක් ලබාදී නොමැති බවත්, පැමිනෙන බස්රථ එක් සීමාවක නතර කෙරෙන බවත් ඔහු සිහිපත් කරනවා.මෙහිදී මාතර - කොළඹ, නුවර - කොලඹ ආදී දුර ගමන් සේවාවලට යම් ගැටලුවක්ද මේ නිසා මතුවිය හැකියි.